Hoewel ek jou my geboortedatum en dié van my man en ons seun gee, vra ek jou asseblief om dit nie te publiseer nie.
Ek wil net die volgende weet: Sal my seun ooit verantwoordelik word en ’n werk kry en sal my man weer ’n werk kry?
Ek bid vir my familie, veral vir my seun. Ek wil net ’n rustige lewe lei, een sonder die tik en hartseer.
Ag, mevrou, ek voel jou pyn, maar ek gaan nie eens doekies omdraai nie: Daar is nie ’n kitsoplossing vir jou probleme nie.
Ek sien jou man gaan so binne twee maande werk kry, maar ongelukkig sien ek die Hand van God ingryp by jou seun in die gedaante van die gereg.
Onthou, jy is nie alleen nie: Jy het ’n verbinding met God; klou daaraan en werp jou lot in Sy hande. Sterkte.